જુલાઈ મહિનામાં પ્રહલાદ મોદી છત્તીસગઢમાં હતા એટલે તેમણે નોટિસનો જવાબ આપવા સમય માગ્યો હતો. પ્રહલાદભાઈનો દાવો છે કે, તેમણે AMCના આ પગલા સામે પિટિશન કરી છે. 66 વર્ષના પ્રહલાદ મોદીએ કહ્યું કે, “કોર્પોરેશને 3 નોટિસ આપતાં મેં પહેલા માળનું બાંધકામ તોડી પાડવાનો નિર્ણય કર્યો. કોર્પોરેશનના મતે તે બાંધકામ ગેરકાયદે છે. મેં ઈમ્પેક્ટ ફી ચૂકવીને આ બાંધકામ નિયમિત કરાવ્યું હતું. જો કે મને લાગ્યું કે આ બાંધકામ જર્જરિત હોવાથી ગમે ત્યારે ધરાશાયી થઈ શકે છે.”